NaiveNeuron/SloPal huggingface dataset:
Kollár, Boris, predseda NR SR (2021-11-09):
S ďalšou faktickou poznámkou vystúpi pani poslankyňa Hatráková.
Glváč, Martin, podpredseda NR SR (2016-04-19):
Ďakujem veľmi pekne. Pán poslanec Branislav Gröhling.
Kubánek, Stanislav, poslanec NR SR (2015-09-24):
Vážený pán predseda, v rozprave vystúpili štyria poslanci. Poslanec Simon podal procedurálny návrh vrátiť návrh zákona predkladateľovi na dopracovanie. Pán predseda, najprv dajte hlasovať o procedurálnom návrhu pána poslanca Simona.
Figeľ, Ján, podpredseda NR SR (2014-07-01):
Otváram všeobecnú rozpravu. Nedostal som do nej žiadnu písomnú prihlášku, takže ústne sa hlási pani navrhovateľka Erika Jurinová. Ešte niekto? Nie, takže uzatváram. Nech sa páči, Erika Jurinová.
Cicoň, Antonín, poslanec NR SR (2013-10-28):
Ďakujem za slovo, pani predsedajúca. Vážené panie poslankyne, vážení páni poslanci, dovoľte mi, aby som vás informoval o výsledku prerokovania uvedeného návrhu zákona v ústavnoprávnom výbore. Národná rada uznesením č. 784 z 19. septembra 2013 pridelila návrh poslankyne Renáty Zmajkovičovej na prerokovanie ústavnoprávnemu výboru, ktorý určila aj ako gestorský, a určila aj lehotu na jeho prerokovanie v druhom čítaní vo výbore do tridsaťdva dní od dňa jeho pridelenia. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote výboru žiadne stanovisko k predmetnému návrhu zákona. Návrh poslankyne Renáty Zmajkovičovej prerokoval ústavnoprávny výbor a odporúčal Národnej rade uznesením č. 333 z 15. októbra 2013 návrh zákona schváliť. Z uvedeného uznesenia ústavnoprávneho výboru vyplývajú dva pozmeňujúce a doplňujúce návrhy. Gestorský výbor odporúča o nich hlasovať spoločne s návrhom schváliť. Gestorský výbor zároveň odporúča Národnej rade návrh poslankyne Národnej rady Renáty Zmajkovičovej schváliť v znení pozmeňujúcich a doplňujúcich návrhov uvedených v tejto správe. Správa ústavnoprávneho výboru o výsledku prerokovania návrhu poslankyne Národnej rady Renáty Zmajkovičovej, tlač 647a, bola schválená uznesením ústavnoprávneho výboru č. 334 z 15. októbra 2013. Týmto uznesením výbor zároveň poveril mňa ako spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pani predsedajúca, prosím, otvorte rozpravu.
Šeliga, Juraj, podpredseda NR SR (2020-11-04):
Ďakujem. Prezentujme sa, prosím, a hlasujme. (Hlasovanie.) Prítomných 122 (Pozn. red.: správne „prítomných 112“), za 111, proti 1, zdržal sa: nikto, hlasovali všetci prítomní. Konštatujem, že sme tento návrh schválili. Ďalej pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve (tlač 319). Poprosím pána poslanca Vonsa, ktorý je spravodajca určený gestorským výborom pre hospodárske záležitosti, aby toto hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 Z. z. , tlač 319.)
Hrnčiar, Andrej, podpredseda NR SR (2019-01-30):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 40. schôdze Národnej rady Slovenskej republiky podľa odhlasovanej zmeny programu druhým čítaním o vládnom návrhu zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konaní. Vládny návrh zákona je pod tlačou 1305. Výsledky rokovania výborov sú v tlači 1305a. Prosím ministerku vnútra Slovenskej republiky Denisu Sakovú, aby vládny návrh zákona odôvodnila.
Laurenčík, Milan, podpredseda NR SR (2021-09-28):
Ešte raz sa pýtam, je všeobecný súhlas? (Nesúhlasná reakcia pléna.)
M. Číž, podpredseda NR SR: (2006-09-06):
Ďalej má slovo pán poslanec Daniel Lipšic.
Šofranko, Mária, poslankyňa NR SR (2022-06-15):
Vážený pán predseda, panie poslankyne, páni poslanci, spoločná správa obsahuje jeden pozmeňujúci návrh. V rozprave boli podané dva pozmeňujúce návrhy. Nakoľko boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Paška, Pavol, predseda NR SR (2012-06-28):
Hlasujeme. (Hlasovanie.) 142 prítomných, 141 bolo za, 1 nehlasoval. Návrh sme schválili. Kolegyne, kolegovia, odhlasovali sme prerokované body programu a pristúpime k prerokovaniu šiestich návrhov na voľbu, a to člena Rady Rozhlasu a televízie Slovenska, členov Správnej rady Ústavu pamäti národa, členov Súdnej rady, kandidátov na členov disciplinárnych senátov, kandidátov na vymenovanie za členov výberových komisií uskutočňujúcich výberové konanie na voľné miesta sudcov a predsedu Úradu pre verejné obstarávanie. Chcem vás ešte informovať, že do začiatku rokovania o týchto bodoch programu podali poslanci podľa § 39 ods. 8 zákona o rokovacom poriadku návrhy, aby sa tieto voľby vykonali tajným hlasovaním. O týchto návrhoch poslancov budeme hlasovať po skončení rozpravy k jednotlivým bodom programu. Ako prvého poprosím pána predsedu výboru Dušana Jarjabka, aby uviedol návrh na voľbu člena Rady Rozhlasu a televízie Slovenska . Je to tlač 44. Pán poslanec.
R. Žiak, poslanec: (2003-09-09):
Ako druhý návrh dávam, aby v súvislosti so vstupom Slovenskej republiky do Európskej únie Národná rada Slovenskej republiky ako samostatný bod tejto schôdze prerokovala aj komplexnú správu o pripravenosti Slovenskej republiky...
Kyselica, Lukáš, poslanec NR SR (2023-01-26):
Takže zatiaľ sa nebudem k tomu vyjadrovať, čo sa týka toho referenda, až potom, keď sa budú všetci v rozprave k tomu vyjadrovať. Takže dostali sme sa do stavu, že uznesením Národnej rady možno skrátiť volebné obdobie, takže odôvodním to len v krátkosti, tak jak je to uvedené v návrhu. Národná rada schválila dňa 25. januára 2023 návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Novela Ústavy Slovenskej republiky bola v Zbierke zákonov Slovenskej republiky zverejnená ako zákon č. 24/2023. Čl. 73 ods. 3 Ústavy Slovenskej republiky ustanovuje, že prebiehajúce volebné obdobie Národnej rady Slovenskej republiky podľa ods. 1 možno skrátiť na základe uznesenia Národnej rady Slovenskej republiky, ktorým sa určí čas vyhlásenia a konania volieb do Národnej rady Slovenskej republiky. Návrh uznesenia o skrátení volebného obdobia Národnej rady Slovenskej republiky môže predložiť najmenej pätina poslancov. Uznesenie o skrátení volebného obdobia Národnej rady sa uverejní v Zbierke zákonov Slovenskej republiky. Skrátené volebné obdobie Národnej rady uplynie dňom konania volieb do Národnej rady. Právomoc schváliť uznesenie o skrátení volebného obdobia priznáva Národnej rade Slovenskej republiky čl. 86 písm. n) ústavy, pričom čl. 84 ods. 4 ústavy určuje, že sa tak má stať kvalifikovanou, t. j. trojpätinovou väčšinou všetkých poslancov Národnej rady. Čl. 154h ústavy zároveň spresňuje, že uznesením Národnej rady možno skrátiť aj práve prebiehajúce volebné obdobie začaté v roku 2020. Na základe uvedeného, preto viac ako 30 poslancov Národnej rady predkladá na rokovanie Národnej rady návrh uznesenia, ktorým by sa skrátilo volebné obdobie Národnej rady začaté v roku 2020 tak, že voľby do Národnej rady sa vykonajú 30. septembra 2023. V zmysle čl. 73 ods. 3 ústavy sa v uznesení zároveň navrhuje, aby predseda Národnej rady vyhlásil tieto voľby najskôr 130 dní a najneskôr 110 dní predo dňom ich konania. Ohraničenie časového obdobia vyhlásenia volieb, pokiaľ ide o najneskorší termín ich vyhlásenia, teda 110 dní predo dňom konania volieb, je aj v súlade s § 56 ods.1 zákona 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov. Teraz prečítam návrh uznesenia, o ktorom sa bude po rozprave hlasovať. Uznesenie Národnej rady Slovenskej republiky o skrátení volebného obdobia Národnej rady Slovenskej republiky, ktoré je uvedené pod tlačou 1429. Národná rada Slovenskej republiky podľa čl. 73 ods. 3, čl. 84 ods. 4 a čl. 86 písm. n) Ústavy Slovenskej republiky č. 460/1992 Zb. v znení neskorších predpisov A. rozhodla, že skracuje volebného obdobie Národnej rady Slovenskej republiky začaté v roku 2020; B. určuje, že 1. voľby do Národnej rady Slovenskej republiky sa vykonajú 30. septembra 2023. 2. predseda Národnej rady Slovenskej republiky vyhlási voľby do Národnej rady Slovenskej republiky najskôr 130 dní a najneskôr 110 dní predo dňom ich konania. Ďakujem, skončil som nateraz.
Pellegrini, Peter, predseda NR SR (2024-02-13):
Pán poslanec Hlina.
Danko, Andrej, predseda NR SR (2017-05-10):
Prosím, prezentujme sa a hlasujme o návrhu spoločného spravodajcu. (Hlasovanie.) Prítomných 136 poslancov, za 119, zdržali sa 17. Konštatujem, že sme uvedený návrh schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku, prosím, prezentujme sa a hlasujme. (Hlasovanie.) Prítomných 137 poslancov, za 122, proti žiaden, zdržalo sa 14, nehlasoval 1. Konštatujem, že sme schválili vládny návrh novely zákona č. 378/2015 Z. z. o dobrovoľnej vojenskej príprave. Pristúpime k hlasovaniu o návrhu uznesenia k návrhu na vyslanie príslušníkov ozbrojených síl Slovenskej republiky do operácie EUNAVFOR MED Sophia (tlač 497). Prosím spoločného spravodajcu z výboru pre obranu a bezpečnosť poslanca Jaroslava Bašku, aby hlasovanie uviedol.
A. Slafkovský, poslanec: (2002-03-19):
I. Presperín, podpredseda NR SR: Super krátke. Pán poslanec Prokeš. J. Prokeš, poslanec: Ďakujem pekne, pán predsedajúci. Ja súhlasím s pánom poslancom Šebejom, že vždy sa nájdu vedci, ktorí sú uletení, lebo za druhej svetovej vojny sa našli aj takí, čo robili výskum, skutočne seriózne sa zaoberali tým, že zemeguľa nie je vypuklá, ale dutá, a teda my sa nachádzame vo vnútri nejakej gule a vážne sme v tomto smere robili experimentálne merania. Ale na druhej strane chcem povedať, že nerozumiem, prečo robíme potom z PVC strašiaka na jednej strane, a to nechceme vypustiť, a na druhej strane nám skutočne nevadí, že vznikajú ozónové diery. Jednoducho vieme, že niektoré plyny majú isté efekty. Ak sa nebudeme v tomto smere brzdiť, tak naozaj len pridávame možno k iným efektom, ale možno budeme práve tá povestná kvapka v mori činnosť ľudstva, ktorá zvrhne celú rovnováhu ekosystému na zemeguli. Ja sa vážne obávam, pán poslanec Šebej, že keby sa ten protokol nenazýval Kjótskym, ale americkým, tak vaše vystúpenie by bolo presne opačné. Ďakujem. I. Presperín, podpredseda NR SR: Pán poslanec Šebej bude reagovať. Prosím.
Bugár, Béla, podpredseda NR SR (2017-06-13):
Ďakujem, pán minister. Teraz dávam slovo spravodajcovi predsedovi výboru, gestorského, pre vzdelávanie, vedu, mládež a šport pánovi poslancovi Petrákovi. Nech sa páči.
Jarjabek, Dušan, poslanec NR SR (2013-03-26):
Ja len naozaj krátko, lebo, nehnevajte sa, dosť zle sa mi to počúva. Aj odídem odtiaľto preč o chvíľu preto, naozaj prídem sem o piatej na hlasovanie, lebo ja to jednoducho počúvať nebudem, či sa to niekomu páči alebo nie, či si niekto povie, že si plním alebo neplním svoje poslanecké povinnosti, mojou poslaneckou povinnosťou z hľadiska môjho hlbokého presvedčenia nie je počúvať tieto veci, ktoré som tu pred chvíľou počul. Preto úplne plnohodnotne ako poslanec odídem preč, tráviť ten čas lepšie, zmysluplnejšie. Samozrejme, podľa môjho názoru voliči moji opäť rozhodnú o tom, či som konal správne alebo nie. Pán poslanec Škripek, prečo sa vy staviate teraz do pozície nejako akéhosi nadposlanca a snažíte sa tu kritizovať iných poslancov, za ktorých ste sa vy alebo vaši priatelia hanbili. Zabúdate na to, čo keď napríklad sú iní poslanci, ktorí sa hanbia za vás? Na toto ste nikdy nepomysleli? Čo keď je to tak? Je to presne taký istý argument ako to, o čom ste hovorili vy. Preto hovorím ešte raz, drahí vážení kolegovia, každý z nás za seba v tomto parlamente nesie svoju zodpovednosť. Vy sa do iných poslancov a do iných zodpovedností jednoducho nemiešajte, preto, lebo keby sme boli všetci rovnakí, tak voliči v tejto republike by boli všetci rovnakí, čo, chvalabohu, nie sú. Ďakujem za pozornosť. (Potlesk.)
Sulík, Richard, predseda NR SR (2010-08-11):
Ďakujem. Pán Lipšic, reaguje na faktické poznámky.
Kollár, Boris, predseda NR SR (2023-03-21):
Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Martine Brisudovej. Nech sa páči.
Ďuriš Nicholsonová, Lucia, podpredsedníčka NR SR (2018-06-21):
V rozprave teraz vystúpi pani poslankyňa Kaščáková za klub SaS.
M. Sabolová, poslankyňa: (2003-11-07):
Chcela by som sa dotknúť ako úvodnej state tiež správy, ktorú sme dostali, kde sa hovorí, že vyčíslenie, kontrola a riadenie skutočného stavu dlhov významne sťažuje  nevierohodnosť účtovných záznamov mnohých zariadení a spôsob účtovania zdravotných poisťovní. Pýtam sa teda, pán minister, rada by som, keby ste nám vo svojom vystúpení na záver povedali, prečo, alebo aké sa urobili kontroly na to, aby ste nemohli konštatovať v úvode správy, že inštitúcie, ktoré by mali byť kontrolované či už rezortnou kontrolou, alebo NKÚ, vykazujú nevierohodné účtovné záznamy, a prečo treba začiatkom roka, keď kritizujete minulé pôsobenie zdravotníctva, teda rezortu, prečo ministerstvo zdravotníctva a financií nespracovalo v prvom polroku metodiku a kritériá na to, akým spôsobom sa jednoznačne dajú ukázať tieto skutočnosti a princíp oddlžovania. A ešte možno krátko. Hovoríte, že nám chýba komunikácia. Ja si nemyslím, že nám chýba komunikácia, ale keď čítate poslednú stať správy, kde pani predsedníčka Bocková hovorí, že Veriteľ sa snaží poskytnúť každému záujemcovi maximum informácií, treba si prečítať list, ktorý zverejnili a na základe ktorého sa majú zdravotnícke zariadenia prihlásiť o oddlžovanie, kde píše, že vzhľadom na to, že nemajú všetky možnosti, čiže spracované budú len také informácie, ktoré prídu poštou a aby sa telefonicky ani osobnými návštevami neunúvali tí, ktorí chcú získať viac informácií. Čiže pre mňa sú také vždy otázniky, na jednej strane hovoríme o komunikácii, na druhej strane pani predsedníčka kritizuje osoby... (Zaznel zvuk časomiery.)
Pčolinský, Peter, podpredseda NR SR (2023-05-25):
Štyri faktické poznámky, uzatváram možnosť prihlásiť sa. S prvou pán poslanec Pročko.
Jurinová, Erika, podpredsedníčka NR SR (2012-06-22):
Prerušujem rokovanie o tomto bode programu. Pristúpime k rokovaniu o Správe o výsledkoch kontrolnej činnosti Najvyššieho kontrolného úradu Slovenskej republiky za rok 2011 . Správa má tlač 23 a správa výboru má tlač 23a. Prosím predsedu tohto úradu Jána Jasovského, aby správu uviedol.
Baránik, Alojz, poslanec NR SR (2019-02-18):
Ďakujem pekne. Mňa zaujala tá myšlienka, že pani ministerka poukazovala na nejakú právnu analýzu, ktorou sa zaštiťovala a ktorú sme nevideli, a potom aj to, ako toto je prepojené, táto, tento myšlienkový pochod na nástenkový tender. Všetci vieme, že v nástenkovom tendri síce boli dvaja ministri za SNS odsúdení právoplatne, ale právnici, ktorí to celé organizovali a ktorých sa aj ten tender týkal, tí nikdy odsúdení neboli, neboli dokonca ani vyšetrovaní, ani sa nikam nedostali, do nejakého, do nejakej nebezpečnej vzdialenosti toho, že by mohli byť obvinení, čo i len obvinení, a tobôž odsúdení. A tak ma napadá to, že právnici v situácii, kedy sú beztrestní, dokážu napísať čokoľvek, a preto je zaujímavé to, že čo v tej správe bolo napísané, aby sme to mohli zhodnotiť, že či sa jedná o právnu službu takú, aká bola v nástenkovom tendri, alebo či sa jedná o takú právnu službu, ktorá znesie aj nejaké verejné posúdenie. Preto musíme vidieť to, čo, na čo sa odvoláva pani ministerka, tú právnu analýzu. Ak sa ňou chce zaštiťovať, nech ju ukáže.
Bugár, Béla, podpredseda NR SR (2017-02-02):
Pán poslanec Dostál, môžte reagovať, nech sa páči, na faktické.
Dostál, Ondrej, poslanec NR SR (2024-10-23):
Ďakujem kolegyni a všetkým kolegom za reakcie. Mrzí ma, že málokto reagoval na to, čo som v skutočnosti hovoril. Lebo ja som hovoril o tom, že je veľmi nezvyklé, keď by mal byť poslanec mimo akéhokoľvek výboru. Nie na základe vlastného slobodného rozhodnutia, ale na základe toho, že bude k tomu dotlačený. A či už s tým vyslovil súhlas, alebo nie, je zjavné, že to nie je skutočná vôľa pani poslankyne Bajo Holečkovej. Zareagujem vo faktickej poznámke iba na pani poslankyňu Števulovú, lebo na ostatných kolegov nestihnem zareagovať na takomto obmedzenom priestore. A ja som nič nevyčítal Progresívnemu Slovensku ako, ak niektorí z kolegov apelovali na Progresívne Slovensko, tak to som nerobil, nerobil ja. To je vaše legitímne právo predkladať pozmeňujúce, pozmeňujúce návrhy, je to úplne v poriadku. Ja aj za ten návrh, ktorý predložilo PS, budem hlasovať, lebo tam ide o vôľu oboch poslancov, ktorí sa chcú vymeniť vo výboroch. Pokiaľ ide o kolegov z KDH, tak rád by som na nich zareagoval, ale keďže v priestore faktickej poznámky to nedokážem, takže sa prihlásim do rozpravy ústne, ale iba aby som reagoval na to, čo tu zaznelo. Lebo to nechcem nechať bez reakcie, lebo to považujem za dôležité a považujem za dôležité, aby sme si to vyjasnili.
Blcháč, Ján, poslanec NR SR (2021-10-27):
Ďakujem pekne. Pán kolega Raši, ďakujem za štruktúrovaný výklad názoru aj politickej strany HLAS – sociálna demokracia k tejto problematike a chcem uviesť to, že zrejme sa táto, tento, tento zámer pripravoval už zhruba rok. Z posledných medializovaných rozhovorov s pánom Oskarom Dvořákom, ktorý je šéfom reformného tímu, myslím, tu uvádzajú aj vek, 30 rokov, vyplývajú, vyplýva to, čo si aj na úvod povedal, že bol to materiál, ktorý bol pripravený ešte bývalým ministrom zdravotníctva a teraz je tu na stole, z hľadiska tejto, tej procedúry je povinnosť, aby do konca roku, z hľadiska Plánu obnovy a odolnosti bola pripravená legislatíva. Chcem povedať ešte k tým jednotlivým nemocniciam, ktoré si menoval, väčšinou na východnom Slovensku, ale boli sme spolu aj v Liptovskom Mikuláši a v zásade zriaďovateľmi mnohých nemocníc sú vyššie územné celky, tak je tomu aj v Žiline, ale napr. aj v Trenčíne, kde zároveň nemocnice aj spravujú. V iných krajoch sú zriaďovateľmi, ale sú v prenájme, alebo proste iným spôsobom sa spravujú a aj VÚC dokáže spravovať, pán kolega Lehotský, ziskovo, prevádzkovo, ziskovo nemocnice, takže to je v poriadku. Chcem povedať, že z informácií, ktoré sme mali na pondelkovom zastupiteľstve, ktoré zaviazalo všetkých, alebo teda prijalo uznesenie, že chceme, aby bola zachovaná minimálna tá sieť nemocníc, ktorá teraz je. V rámci župy sú to štyri nemocnice, odzneli aj dva dátumy, kedy boli dosť radikálne reformované, a to bolo v roku 2004 a 2011. Dúfam teda, že táto reforma, ktorá nás čaká, že bude efektívnejšia. Ďakujem.
B. Bugár, podpredseda NR SR: (2004-03-02):
Pán spravodajca, nech sa páči, môžete uvádzať jednotlivé hlasovania. A. Ivanko, poslanec: Pán predsedajúci, dajte hlasovať o procedurálnom návrhu pána poslanca Husára, ktorý predložil, aby sa nepokračovalo vo vládnom návrhu zákona.
Pellegrini, Peter, predseda NR SR (2015-06-15):
Ďakujem pekne, pán poslanec. S reakciou na vaše vystúpenie dvaja páni poslanci. Ako prvý s faktickou poznámkou pán poslanec Huba.
Mičovský, Ján, poslanec NR SR (2014-03-18):
Ďakujem pekne. Vážený pán predseda, dovolím ešte raz zopakovať svoj návrh, aby si Národná rada Slovenskej republiky minútou ticha uctila pamiatku generála Karola Schwarza, čestného predsedu Slovenského zväzu protifašistických bojovníkov, ktorý sa vrátil natrvalo k svojim spolubojovníkom práve 1. marca tohto roku. Myslím si, že práve dnes, keď hovoríme o Ukrajine, treba si pripomenúť, že tento človek vykonal veľký krok, ktorý sa dostal do pamiatky nášho národa tým, že vykonal kroky, ktoré viedli cez vytvorenie 2. československej paradesantnej brigády, cez Duklu, cez Povstanie až k slobode tejto krajiny. A myslím si, že je dobré si pripomínať mená týchto ľudí, ktorí ukázali, že vo chvíľach, keď sa jedná o osudové zlomy človeka alebo národa, vedia sa zachovať tak, ako je potrebné sa zachovať. Ďakujem. (Ruch v sále.)
Bernaťák, Tibor, poslanec NR SR (2019-10-23):
Ďakujem. V mene troch poslaneckých klubov, Slovenskej národnej strany, SMER-u – SD a MOST-u – HÍD, navrhuje termínovať bod č. 34, návrh zákona o podmienkach výkonu volebného práva (tlač 1579), na pondelok o 9.00 hod. Ďakujem.
Danko, Andrej, podpredseda NR SR (2024-06-27):
Pán poslanec Sabo.
Laššáková, Jana, podpredsedníčka NR SR (2015-01-27):
Pán poslanec Čaplovič, nech sa páči.
Paška, Pavol, predseda NR SR (2014-05-28):
Vážené kolegyne, vážení kolegovia, budeme pokračovať v prerušenom rokovaní. Poprosím navrhovateľa, aby zaujal miesto. Pán poslanec Jánoš. Poprosím pána poslanca Jánoša, aby zaujal svoje miesto ako navrhovateľ. Pána spravodajcu máme. Pán poslanec Hraško bude pokračovať v rozprave, len počkáme chvíľočku, aby. Pán poslanec, poprosím vás. Budeme pokračovať. Pán poslanec Hraško, nech sa páči. (Pokračovanie v rokovaní o návrhu poslancov Národnej rady Slovenskej republiky Vladimíra Jánoša, Magdy Košútovej a Tibora Lebockého na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. , tlač 794.)
Galko, Ľubomír, poslanec NR SR (2012-12-17):
Ďakujem pekne. Pán poslanec Záhumenský, ja by som chcel najprv oceniť, že ste sa nezachovali tak zbabelo ako pán minister Jahnátek, ktorý vystupuje zásadne len v záverečnom slove, ale že ste vystúpili v rozprave. A dá sa na vás reagovať. Na druhej strane vám musím povedať, viete, vy ste v tom SMER-e takí srandisti. Ako vy, vy podľa mňa idete podľa nejakého manuálu, lebo vy keď nemáte argumenty, tak začnete osobne urážať a začnete sa zaoberať vecami, ktoré vôbec s tým, o čom rozprávame, nesúvisia. Teraz to predviedol posledne pán minister Kažimír v STV-éčke, keď bol s Richardom Sulíkom, a staral sa o všetko možné, o naše preferencie, o to, koľko sme boli vo vláde, a o to, že niekto koľkokrát robil rozpočet a nerobil rozpočet, namiesto toho, aby argumentoval, a presne toto vy tu predvádzate obidvaja. Dnes je v podstate už niekoľko hodín. Ja som jasne povedal, že kde je riešenie. Kľúč je v Bruseli. Tu máte veľké ramená, keď dôjdete do Bruselu, tak ste pokakaní. Tam dôjdite, tam buchnite do stola a tam zastupujte záujmy slovenských poľnohospodárov a potravinárov. Toto, čo vy tu predvádzate, však tie odbytové fondy a červené nafty, a neviem čo, to sú všetko veci, ktoré sú mimoriadne pohodlné a ktoré charakterizujú socialistov. Socialisti vždy boli navyknutí rozdávať to, čo im nepatrilo. Vrátim sa ešte raz k tomu, čo som povedal ohľadne, aj vy ste to spomenuli, že niekto mi písal príspevky. Nie! Ja si príspevky píšem sám. To sa tak robí zrejme u vás. Ja by som vám odporúčal, keby ste aj vy niekedy povedali niečo z vlastnej hlavy. Koniec koncov, aj váš predseda dokázal vlastnou hlavou zarobiť tridsať miliónov. Tak skúste aj vy niekedy niečo z vlastnej hlavy tu povedať a nielen to, čo máte presne v manuáli napísané. Po prvé, uraziť. Po druhé, odviesť pozornosť. A po tretie, vystúpiť až na záver, aby na mňa nikto nemohol reagovať. Ďakujem pekne.
J. Kvorka, poslanec: (2007-09-04):
Ďalej sa vám nepáči budovanie diaľnic. No zrejme preto, že dobre si pamätám obdobie, keď vy ste budovanie diaľnic zastavili a ešte ste asi nepochopili, že diaľnice budovať treba, a stále si myslíte, že lepšie bude, keď sa diaľnice budovať nebudú, pretože bude to tak, ako hovoríte vy. Čo sa týka druhého piliera, čo sa týka zákona o dôchodkovom poistení, no, robili ste, behali ste po celom svete po skusoch, konkrétne exminister Kaník, ktorý po príchode z Latinskej Ameriky, kde bol s ním aj pán poslanec Blajsko ako člen alebo predseda komisie, to už neviem teraz presne, na skusoch, zrejme, aby sa dozvedeli, ako funguje dôchodková reforma. Potom pán Kaník v médiách propagoval, vystupoval a hovoril o tom, že o prerozdelení 18 %, 9 plus 9, je potrebné a nakoniec sa dohodol so svojimi odborníkmi na názore, že po dvoch-troch rokoch sa ukáže, či je tento pomer 9 plus 9 efektívny, a v prípade, že v prvom pilieri bude málo peňazí, tak nebude problém tieto percentá upraviť podľa potreby. Čiže o tomto je reč, pán poslanec Dzurinda. A mohol by som aj ďalej pokračovať, len pre krátkosť času nie je možné vám vysvetliť ešte mnoho vecí, ktoré, ozaj sa čudujem, že vy zo svojho postavenia, ktoré ste... (Prerušenie vystúpenia časomierou.)
Vons, Peter, poslanec NR SR (2023-05-18):
Ďakujem. Vážené kolegyne, kolegovia, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Petry Krištúfkovej, Adriany Pčolinskej, Zuzany Šebovej, Miloša Svrčeka a Ľuboša Krajčíra na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (tlač 1601). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Zároveň konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Za... zo znenia zmenia... zo... pardon, zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre hospodárske záležitosti, za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rady v prvom čítaní. Pán predseda... predsedajúci, skončil som, otvorte, prosím, rozpravu.
Hrnčiar, Andrej, podpredseda NR SR (2017-11-30):
Pán poslanec Sopko, keby ste boli tu o deviatej ráno, tak by ste počul koaličných poslancov, ktorí sa vyjadrili, ja som vystupoval v rozprave ako prvý (potlesk). Nech sa páči, pán poslanec Mazurek.
Ježík, Jozef, poslanec NR SR (2014-06-25):
Aby sme mohli hlasovať o pozmeňujúcich návrhoch predložených dnes, dávam najskôr hlasovať o skrátení lehoty podľa § 83 ods. 4 zákona o rokovacom poriadku. Pán predseda, dajte, prosím, hlasovať.
Petrák, Ľubomír, poslanec NR SR (2014-09-24):
Pán poslanec Hlina, my nemáme vždy rovnaké názory na celý rad vecí, ale v tomto prípade musím konštatovať, že toto bol objektívny pohľad, ktorý sa dá použiť na túto problematiku. Ja chcem povedať, že dá sa robiť funkcia aj zadarmo. A ja vám poviem svoj príbeh, aj keď moje meno tu bolo veľakrát spomínané v iných súvislostiach. Ja som prebral moju obec v roku 1992 ako starosta v doplňujúcich voľbách, kde niekoľkokrát týždenne vypadávala elektrika, lebo boli nefunkčné transformátory, kde neboli telefónne linky, kde nám Jednota zavrela obchod a krčmu. A viete, čo je to dedina, ktorá nemá ani krčmu. Pretože v tej dedine som chcel žiť, tak som bezplatne niekoľko funkčných období vykonával funkciu starostu a budoval som tú dedinu z jednoduchého dôvodu, lebo som v tej dedine chcel žiť. A vedel som, že ak by som poberal za to plat, tak nemôže mať peniaze na základné investície, aby som tieto veci sanoval. Za týchto okolností sa to dá robiť a môže sa to robiť. Dokonca som išiel ešte ďalej a z firmy, ktorú mám v tej obci, tak moji zamestnanci bezplatne robili na rôznych obecných veciach. A nikdy som za to nefakturoval ani korunu obci. Toto je skutočná pravda. A dá sa to robiť, ak to robíte z presvedčenia. Viem, že vy ste idealista a, prepáčte, dám to nasledujúce slovo do úvodzoviek, v určitom smere takisto „blázon" a viem si to predstaviť, že za takýchto okolností by ste to urobili aj vy. Ale takýchto ľudí tu veľa nie je a mnohí o tom vedia len rozprávať, nedokážu to pochopiť a už tobôž to nedokážu urobiť.
Hrnčiar, Andrej, podpredseda NR SR (2019-02-12):
Pán poslanec Poliačik.
Pfundtner, Edita, poslankyňa NR SR (2017-03-24):
Ďakujem pekne za slovo. Pán poslanec, myslím si, že preháňate, pretože keď som sa stretla so zástupcami týchto spoločností, tak ma informovali, že sa potýkajú s problémami práve pri obsadzovaní pracovných smien počas tých sviatkov. Viaceré tieto spoločnosti dokonca poskytujú príplatok za prácu vo sviatok nad mieru vyžadovanú zákonom. A aj napriek tomuto príplatku vo výške 100 % je záujem o prácu v týchto dňoch malý. Takže uvádzať to ako nejaký úžasný benefit je podľa môjho názoru veľmi scestné. Viacerí poslanci a hlavne vy, ktorí si hovoríte, že ste tí liberálni, tak argumentujete, že mzda zamestnancov v maloobchode je už teraz na nízkej úrovni, s čím súhlasím, ale možnosť si privyrobiť práve počas tých sviatkov pomôže tým ľuďom v ich veľmi neľahkej sociálnej situácii. Avšak údaje hovoria niečo iné. Podľa tých čísiel jedného zo zamestnávateľov je jednoznačné, že tento príplatok za prácu vo sviatok tvorí v priemere len 1 – 1,5 % mzdy zamestnanca. A to, čo ste spomínali, že nemajú fungovať dopravcovia, majú mať voľno v práci aj tí, ktorí prevádzkujú železničnú, autobusovú alebo leteckú dopravu, tak prepáčte, ja si myslím, že to je absolútne neporovnateľné s tým, čo my tu dnes predkladáme.
P. Paška, predseda NR SR: (2007-06-20):
Prerušujem rokovanie o tomto bode programu. Dámy a páni, budeme pokračovať v hlasovaní o prerokovaných bodoch programu 11. schôdze. Chcem vás upozorniť, že máme od včera poobedia, keď sme hlasovali, prerokované len dva body programu, ale budeme mať 3 hlasovania, tretím hlasovaním bude návrh uznesenia Národnej rady na vymenovanie členky Stálej delegácie Národnej rady Slovenskej republiky v Parlamentnom zhromaždení Rady Európy, ktorý uvedie pán predseda zahraničného výboru Zala. Len podotýkam pre vašu informáciu, ide len o zámenu za pani poslankyňu Angyalovú, ktorá bola za Smer – sociálnu demokraciu členkou tejto stálej delegácie. Takže budeme hlasovať v prvom čítaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Spravodajcom je pán predseda ústavnoprávneho výboru Mojmír Mamojka. Prosím ho, aby uviedol hlasovanie.
D. Lipšic, podpredseda vlády a minister spravodlivosti SR: (2005-02-03):
Tento zákon ukladá vláde povinnosť informovať polročne Národnú radu o vydaných aproximačných nariadeniach za uplynulý polrok a o ďalšom zámere ich prijímania. Súčasťou tejto informácie sú dve prílohy, v ktorých sú tabuľkovo spracované prehľady o požadovaných údajoch. V prílohe č. 1 sú uvedené aproximačné nariadenia vlády vydané v II. polroku minulého roku v počte 15 aproximačných nariadení. V prílohe č. 2 sú uvedené návrhy aproximačných nariadením, ktoré vláda predpokladá vydať v I. polroku 2005 v počte 8 návrhov. Pokiaľ ide o zámer prijímania aproximačných nariadení vlády v tomto roku, treba uviesť, že vláda okrem uvedeného počíta aj s prijatím veľkého počtu aproximačných nariadení vlády v oblasti dopravy, asi 103 návrhov, z ktorých prevažná časť bude prijatá pravdepodobne už v I. polroku 2005. Toľko veľmi stručný úvod k informácii. Ďakujem, pán predsedajúci.
Muňko, Dušan, poslanec NR SR (2012-08-01):
Pán poslanec Kaník, od vás čakám zavádzanie už od roku 2004, keď ste štyristošesťdesiatjednotku proste dali dokopy. Prvá vec. Poškodili ste ľudí, všetkých dôchodcov, ktorí išli od 1. 1. 2004 do dôchodku. Poškodili ste invalidov. Keď ste to zle prepočítali, tak zase limitovali ste bod. Nastavili ste 2. pilier absolútne zle alebo ja už ani neviem, ako to treba vysvetliť ľuďom. Povedzte mi, v Európskej únii kde je nastavená ekonomika, tak ako 2. pilier je nastavený u nás. Zoberme priemerné dôchodky, ktoré sú vo vyspelej Európskej únii, v pätnástke, Nemecko má 800-eurový dôchodok priemerný, Rakúsko má 1 440-eurový dôchodok priemerný. Pokiaľ sa týka nás, 2. pilier od prvej chvíle bol zle nastavený. Keď zoberiete Českú republiku, prečo Česká republika nepustila 2. pilier a stále pracuje proste a vyhodnocovala svoj dôchodkový systém? Vy bez toho, že by ste mali seriózne prepočty, ste dali deväť a deväť percent. A keď sa vás pýtali tu novinári po tlačovej besede pri prijatí štyristošesťdesiatjednotky a štyridsaťtrojky, tak ste povedali, že to nie je záležitosť vaša, ale ministra Mikloša, čo bola vaša odpoveď na otázku, kde slovenská ekonomika zoberie na 2. pilier. A stále tu hovoríte o veciach, že zavádzame ľudí. Vy zavádzate ľudí, my len naprávame to, či to bolo, pokiaľ sa to týkalo invalidov alebo tých štyridsaťtri zmien, ktoré sú v štyristošesťdesiatjednotke dneska spravené. Naprávame to, čo vy ste tu zaviedli.
P. Hrušovský, podpredseda NR SR: (2002-05-29):
(Hlasovanie.) 106 prítomných, 89 za, 12 sa zdržalo, 5 nehlasovalo. Návrh sme schválili. Ďakujem, pán minister, ďakujem, pán spoločný spravodajca. Teraz prosím pána poslanca Prokopoviča, ktorý je poverený ako spoločný spravodajca pri prerokúvaní vládneho návrhu zákona o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov , aby uvádzal jednotlivé návrhy na hlasovanie . Pán poslanec Prokopovič, nech sa páči.
Sedlák, Justín, poslanec NR SR (2024-06-11):
Vážení kolegovia, vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov, tlač 215, v druhom čítaní. Národná rada Slovenskej republiky uznesením č. 195 zo 16. apríla 2024 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. (Prerušenie vystúpenia predsedajúcim.)
Bugár, Béla, podpredseda NR SR (2016-04-26):
Pani poslankyňa, nedá mi, aby som aj ja nereagoval na vystúpenie pána Poliačika, nepotrebujete nepriateľov, keď máte priateľov, viete (povedané so smiechom), prepáčte ešte raz. (Potlesk.) Nepatrí mi to, ale... Týmto vyhlasujem rozpravu o programovom vyhlásení vlády za skončenú. Pán podpredseda vlády Pellegrini, chcete zaujať stanovisko? Nech sa páči, máte slovo.
Laurenčík, Milan, poslanec NR SR (2016-05-18):
... z iných obcí, lebo sme obcou, kde je veľa turistických a rekreačných zariadení, máme tam teda veľa chatárov a návštevníkov, ktorí zase ocenili to, že aj v sobotu si mohli na obecnom úrade vybaviť svoje veci. Takže len toľko k rozprave. Ďakujem za pozornosť.
Grendel, Gábor, podpredseda NR SR (2020-12-03):
Pán poslanec, o tomto vašom návrhu nemôžem dať hlasovať, lebo sa netýka rokovania prerokovávaných vecí. Mrzí ma to, ale to je taký mačkopes, o ktorom naozaj nemôžem dať hlasovať. V zmysle rokovacieho poriadku požiadali o vystúpenie v rozprave pani navrhovateľka aj pán spravodajca. Takže najprv má slovo pani ministerka. Nech sa páči.
Zmajkovičová, Renáta, podpredsedníčka NR SR (2012-06-26):
Ďakujem, pán navrhovateľ. Žiadate o záverečné slovo? Nie. Prerušujem rokovanie o tomto bode programu. Teraz pristúpime k výročnej správe Ústavu pamäti národa za rok 2011 . Správa je uverejnená ako tlač 63 a správa výboru ako tlač 63a. Dávam slovo predsedovi, predsedovi Správnej rady Ústavu pamäti národa Ivanovi Petranskému, aby správu uviedol. Prosím, pán navrhovateľ, nech sa páči.
Kollár, Boris, predseda NR SR (2022-11-30):
(Zaznievanie gongu.) Pani poslankyne, páni poslanci, pristúpime k druhému čítaniu o vládnom návrhu zákona o štátnom rozpočte na rok 2023. Vládny návrh zákona je uverejnený ako tlač 1193 a je súčasťou návrhu rozpočtu verejnej správy na rok 2023 (reakcie z pléna), á, ospravedlňujem sa, ospravedlňujem sa. Pán poslanec ma tak vyrušil, že som začal čítať niečo úplne iné. Pán poslanec Galbavý, prosím vás pekne, nevyrušujte ma, potom robím takéto starosti vám všetkým. Tak ešte raz. Vážené pani poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 1212, bod 20 schváleného programu. Dávam slovo spoločnému spravodajcovi z výboru pre verejnú správu a regionálny rozvoj poslancovi Petrovi Dobešovi, aby hlasovanie uvádzal. Pán poslanec, ospravedlňujem sa vám, ospravedlňujem sa vám. (Ruch v sále.) Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1212.)
B. Bugár, podpredseda NR SR: (2004-06-30):
(Hlasovanie.) Prítomných 126 poslancov, za návrh 56, proti 17, zdržalo sa 52 poslancov, 1 nehlasoval. Konštatujem, že sme tento návrh neschválili a dokonca niekto aj odzvonil tomuto návrhu. Nech sa páči, pani poslankyňa.
Laurenčík, Milan, podpredseda NR SR (2022-02-02):
Ďakujem. Na vaše vystúpenie evidujem jednu faktickú poznámku. Končím možnosť prihlásiť sa. Nech sa páči, pán poslanec Milan Potocký.
Hrušovský, Pavol, predseda NR SR (2011-10-19):
Hlasujeme o návrhu. (Hlasovanie.) 146 prítomných, 86 za návrh, 60 sa zdržalo. Schválili sme návrh. Pristúpime k tretiemu čítaniu . Otváram...
P. Hrušovský, podpredseda NR SR: (2001-12-13):
M. Ftáčnik, minister školstva SR: Vážený pán poslanec, ja som si veľmi dobre vedomý toho, čo ste povedali, že vrcholový šport nie je možné robiť bez širokej základne, ktorá sa začína u mladých ľudí. Takisto to, aby sa šport stal súčasťou nášho života, nedá sa urobiť bez toho, aby sme nemali kde športovať. Ministerstvo školstva veľmi dobre vie o tom, aký je stav školských telocviční a ďalších športových objektov pri našich školách, a preto sme pripravili projekt, o ktorom ste hovorili. Pýtate sa, aké sú záruky alebo šance, že táto myšlienka uspeje. Poviem vám dva argumenty. Prvý je ten, že Výbor Národnej rady Slovenskej republiky pre vzdelanie, vedu, mládež a šport prijal odporúčanie, v ktorom požiadal vládu a vyjadril vlastne stanovisko vás poslancov, že ste za to, aby sa uvoľnili finančné prostriedky na podporu projektu Vráťme šport do škôl. Druhým je stanovisko predsedu vlády Slovenskej republiky, ktorého som požiadal o možnosť zaradiť tento materiál urýchlene na rokovanie vlády a dostal som od neho prísľub, že sa tak stane ešte v tomto roku. Z toho vychádzam, keď som vás informoval o tom, že tento projekt sa stane predmetom rokovania vlády a pevne verím, že zaujme k nemu pozitívne stanovisko. Ďakujem pekne.
Mizík, Stanislav, poslanec NR SR (2018-05-15):
Ďakujem za slovo. Pán Klus, kolega Mazurek mi prehovoril z duše. Tak ja len toto. Z vášho prejavu mám taký zvláštny dojem. Vy ste tak trochu spustil proces blahorečenia pána Lajčáka. Váš prejav len potvrdil, že ste so SMER-om jedna minca, len tá opačná strana, ale tak či tak je to len jedna minca. Pán Klus, keď sa dobre pozriete pred seba, tak dokonca vidíte dokonalú schizofréniu opačnej strany vašej mince, to je, hľa, pán Blaha a pán minister Lajčák. A, pán Bugár, by ste mal poučiť pána Poliačika, že nemá skákať do rečí. Robí to stále a teraz predchádzajúcemu rečníkovi skákal do reči. Ďakujem za slovo.
Dostál, Ondrej, poslanec NR SR (2011-03-31):
Ja by som chcel reagovať na tú časť, kde pán poslanec Rafaj hovoril o Španielsku a o tom, ako v španielskej ústave sa hovorí o Španieloch. No na druhej strane v Španielsku existujú autonómne oblasti a v tých autonómnych oblastiach sú aj iné jazyky ako španielčina, popri španielčine úradnými jazykmi. Neviem, či s tým majú Španieli problém. Asi nie. Ale podobne, ako kolega Brocka, by som tiež chcel oceniť presvedčivosť vášho vystúpenia, teda v tých zvyšných častiach. Tie argumenty typu, že Maďari v roku 1848 odsúdili Štúra a Hurbana na trest smrti alebo v obci Moča si niekto vyvesil na dom vlajku Maďarska a Jobbiku, a teda presvedčivé porovnanie modrých a červených stĺpcov, naozaj, naozaj, myslím, že to musí presvedčiť každého o tom, že mali ste pravdu vo svojej argumentácii týkajúcej sa tohto zákona. Ďakujem.
Pellegrini, Peter, predseda NR SR (2015-03-12):
Vážené panie poslankyne, vážení páni poslanci, dovoľte, aby som vás poprosil, aby ste zaujali miesta, budeme za chvíľku hlasovať. Ešte pred tým, ako pristúpime k hlasovaniu, mi dovoľte, aby som na balkóne privítal študentov zo Strednej odbornej školy obchodu a služieb z Martina. Vitajte u nás. (Potlesk.) Budeme pokračovať v prerušenom rokovaní hlasovaním v druhom čítaní o vládnom návrhu zákona o odbornom vzdelávaní (tlač 1363), bod 12 schváleného programu. Prosím spoločného spravodajcu z výboru pre vzdelávanie, vedu a mládež a šport poslanca Ľubomíra Petráka, aby hlasovanie uvádzal. Nech sa páči, pán poslanec. (Hlasovanie o vládnom návrhu zákona o odbornom vzdelávaní a príprave a o zmene a doplnení niektorých zákonov , tlač 1363.)
Hrušovský, Pavol, predseda NR SR (2011-12-14):
Panie poslankyne, páni poslanci, týmto vyhlasujem rozpravu o tomto bode programu za skončenú. Teraz poprosím pána spoločného spravodajcu... Ešte pred samotným hlasovaním s procedurálnymi návrhmi, pán poslanec Kaliňák.
Droba, Juraj, poslanec NR SR (2011-03-25):
Ja tiež blahoželám všetkým Mariánom aj vám, pán Záhumenský. Škoda, že ten prejav včera bol až taký dlhý, lebo ja som viac-menej stratil celkom niť, teraz ráno už som sa do toho až tak nedostal. Asi základná vec, ktorú chcem povedať, je, že oceňujem, že sa tej problematike venujete, vyzerá, že jej rozumiete do hĺbky. Dokonca musím povedať, že mnohé z vecí, ktoré ste včera pomenovali takým dlhým výpočtom vecí alebo krokov, ktoré podnikajú obchodné reťazce voči svojim dodávateľom hlavne, niekedy voči zákazníkom, tak s mnohými z nich súhlasím, áno, naozaj je to tak. A myslím si, že toto by malo byť omnoho tvrdšie postihované, dajme tomu tie predátorské cenové praktiky a podobne. Na druhej strane ale chcem povedať, že z tohto dlhého zoznamu a výpočtu, ktorý ste včera uviedli, si myslím, že váš zákon vyriešil pramálo. Takže krok jedna je zrušiť ten zákon, krok dva by, samozrejme, malo byť prijať taký zákon, ktorý odstráni hlavne nespravodlivosti voči slovenským dodávateľom. Regulácia by sa mala zameriavať primárne na otázky hygieny v obchodných reťazcoch, na otázky pracovného práva a už spomínané predátorské cenové praktiky, avšak nemala by zásadne zasahovať do podnikania. Postavenie slovenských dodávateľov považujem, samozrejme, za veľmi dôležité, takisto sa rád budem pozerať na to, aké percento slovenských výrobkov sa nachádza na pultoch obchodných reťazcov. Ale viem, že sú slovenskí výrobcovia, ktorí jednoducho dokázali zvládnuť ten boj a aj napriek tomu, že mali omnoho menšiu ekonómiu rozsahu, tak sa im podarilo presadiť sa v reťazcoch a dnes sa ich výrobky predávajú aj v okolitých krajinách, hlavne vo V4. Reťazce majú medzi sebou konkurenčné prostredie, navzájom sa bijú, ja si myslím, že samoregulácia mnohé z tých problémov vyrieši. A regulujme naozaj iba tam, kde jednoducho tí dodávatelia sú v nevýhode. Ďakujem za pozornosť. A ešte raz vám ďakujem za veľmi fundovaný príspevok.
Kozelová, Monika, poslankyňa NR SR (2020-11-04):
Ďakujem. Vážený pán minister, vážený pán predsedajúci, vážené kolegyne, vážení kolegovia, v podstate mne by stačila možno faktická, ale keďže nemám tú možnosť, tak idem takto a bude to krátke. Po komunikácii s pánom ministrom a s pani ministerkou kultúry moje presvedčenie je, že napríklad tento návrh zákona podporí zároveň aj kultúru, to chcem poznamenať, pretože je veľa vecí, ktoré, aj keď sa nezdajú, patria pod cestovný ruch, ale zároveň patria pod kultúru. Takže budem rada, ak tento zákon schválime, pretože zároveň pomôžeme aj ďalšej časti kultúry, ktorá zároveň podporuje a preniká do cestovného ruchu. Všetci máte vo svojich obciach, vo svojich mestách napríklad kultúrne pamiatky. Všetci máte svojich sprievodcov, máte svoje prírodné pamiatky, takže ja len chcem upozorniť na to, že podporou tohto zákona podporíte zároveň aj kultúru a pomôžete, aby trochu prežila, pretože tá situácia nie je dobrá. Naopak, chcem poďakovať nielen za tú kultúru ako takú, ale chcem poďakovať aj za všetkých ľudí v cestovnom ruchu. Pretože tá situácia od toho septembra je pre nich katastrofálna a naozaj melú z posledného. Vieme veľmi dobre, neviem ako vy, ale v Bratislave ja to sledujem veľmi intenzívne. Padlo nám strašne veľa najmä reštauračných zariadení. Veľmi zlá situácia je najmä pre tzv. biznis hotely. Tie sa nachádzajú väčšinou v mestách. Ešte pobytové hotely ako-tak s odretými ušami, ale biznis hotely sú v katastrofálnom stave a ak prežijú, tak to bude len čistým zázrakom. Príklad hotela Devín napríklad, ktorý musel prepustiť až polovicu zamestnancov, dokonca už prišlo k predaju toho hotela do iných rúk. Ja by som bola veľmi nerada, pretože, samozrejme, tie biznis hotely žijú z konferencií, žijú z akcií, ktoré sa tam konajú; nekoná sa nič. Čiže ja chcem ešte raz poďakovať za tento zákon. Chcem poďakovať aj za to, že okrem týchto hotelov sa pomôže aj kultúre. A pevne verím, že za zákon zahlasujete. Ďakujem, to je všetko.
B. Bugár, podpredseda NR SR: (2004-05-14):
Pán spravodajca, nech sa páči, môžete zaujať stanovisko k rozprave. M. Abelovský, poslanec: Ďakujem, pán podpredseda. Kolegyne, kolegovia, v rozprave vystúpilo 11 poslankýň a poslancov. Z toho šiesti predniesli rozsiahle pozmeňujúce a doplňujúce návrhy. Spoločná správa sama osebe obsahuje 82 pozmeňujúcich návrhov. A tie, ktoré predniesli poslanci v rozprave, kolidujú s tými, ktoré sa nachádzajú v spoločnej správe. A sú vzťahy, ktoré potom z toho vyplývajú, by veľmi skomplikovali spôsob hlasovania. A najmä je tu nebezpečenstvo, že by pri takomto komplikovanom hlasovaní sme mohli prijať potom aj nevedomky nejaké protichodné ustanovenie, nechcem povedať priamo nezmyselné. Tak mám procedurálny návrh, aby sme o tomto návrhu vládneho zákona hlasovali v stredu popoludní o 17.00 hodine, nakoľko spolu s legislatívou musíme pripraviť a navrhnúť spôsob hlasovania o jednotlivých pozmeňujúcich návrhoch, ak teda bude všeobecný súhlas s takýmto návrhom.
Bugár, Béla, podpredseda NR SR (2016-09-14):
Pán spravodajca, chcete zaujať stanovisko? Nech sa páči.
A. Belousovová, podpredsedníčka NR SR: (2007-03-28):
Ako prvý má slovo pán poslanec Zala, nech sa páči.
Mičovský, Ján, poslanec NR SR (2015-05-22):
Ďakujem vám za slovo. Vážený pán podpredseda Národnej rady, kolegyne, kolegovia, v súlade § 73 zákona o rokovacom poriadku bol som určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou 1522... (Prerušenie vystúpenia predsedajúcim.)
Hrnčiar, Andrej, podpredseda NR SR (2016-09-14):
Otváram všeobecnú rozpravu. Do rozpravy sa písomne za klub OĽANO prihlásil pán poslanec Vašečka.
Heger, Eduard, podpredseda vlády a minister financií SR (2020-11-05):
Ďakujem veľmi pekne, pán podpredseda. Kolegyne, kolegovia, keďže o tomto zákone rokujeme od rána, tak asi nie je nič čo pridať, iba to, že sme v druhom čítaní, takže prosím vás o podporu. Už som doobeda povedal, že je to dôležitý zákon, aj tu kolega spravodajca poskytol podrobné informácie, takže sme vám k dispozícii a prosím o podporu. Ďakujem.
Blanár, Juraj, podpredseda NR SR (2021-11-04):
Pani ministerka.
J. Blanár, poslanec: (2004-03-17):
Ďakujem. (Potlesk.)
Laššáková, Jana, podpredsedníčka NR SR (2015-04-24):
Posledným, ktorý je písomne prihlásený do rozpravy, je pán poslanec Ježík. Pán poslanec Ježík vystupuje za stranu SMER – sociálna demokracia, t. j. za poslanecký klub strany SMER. Potom dám možnosť prihlásiť sa do rozpravy ústne. Nech sa páči.
Jurinová, Erika, podpredsedníčka NR SR (2014-09-09):
Pani poslankyňa Vaľová.
Jurinová, Erika, podpredsedníčka NR SR (2015-05-22):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa. Prihlásený je jediný pán poslanec Peter Osuský a dávam mu zároveň slovo. Nech sa páči.
Hort, Milan, podpredseda NR SR (2011-03-29):
Prosím vás, prosím predsedu poslaneckého klubu strany SMER, aby upokojil pána poslanca Kaliňáka. Slovo má teraz pán poslanec Martin Poliačik, nech sa páči. (Reakcie z pléna.) Pardon, pán poslanec tu nie je, prepáčte, to som si nevšimol. Ivan Harman je ďalej prihlásený s faktickou poznámkou, nech sa páči.